ဝန်မင်း
အာဒမ်ခန် ဘယ်မှာလဲသိလား
သူ့ကို ဒီကိုခေါ်ထားပြီးပါပြီ လာနေလောက်ပြီ
သူက မူးနေတာ
သူ့နန်းဆောင်ထဲမှာ အော်ဟစ်နေတာ
ပစ္စည်းတွေလည်း ဖျက်ဆီးတယ်
မက်သူရမြို့မှာ ဆူပူအုံကြွမှုကို ဖိနှိပ်နိုင်တော့ကော ဘာထူးမှာလဲ
အာဒမ်
ဘာလုပ်နေတာလဲ
ဂျာလာရဲ့ပျော်ပွဲရွှင်ပွဲကို ကောင်းကောင်းမွန်မွန်လာဖို့ ပြောထားတယ်လေ
- နင်က ဒီမှာသေရည်သောက်နေ.. - ဂျာလာ ဂျာလာ ဂျာလာ
တစ်ချိန်လုံး ဂျာလာ့နာမည်ပဲရွတ်နေတယ်
ဂျာလာရဲ့ပျော်ပွဲရွှင်ပွဲ ဂျာလာရဲ့အမူအကျင့်
ဂျာလာရဲ့အမိန့် ဂျာလာရဲ့အကြိုက်တွေ
မယ်မယ့်မျက်လုံးထဲမှာ ကျုပ်က တန်ဖိုးရောရှိသေးရဲ့လား
တစ်လျှောက်လုံး ဂျာလာ့အတွက် ကျုပ်အသက်နဲ့ရင်း တိုက်ပွဲတွေဝင်ခဲ့ရတယ်
တစ်နေ့မှာတော့ ကျုပ်ရဲ့ကံ အကျိုးပေးလာမယ်ဆိုတဲ့ မျှော်လင့်ချက်နဲ့ပေါ့
ဒါပေမဲ့ တမန်တော်တွေက ကျုပ်ဇာတာမှာ
ကျွန်အဖြစ်နဲ့ပဲ မှတ်တမ်းတင်ထားတယ်
တိုက်ပွဲတစ်ခု အောင်နိုင်ခဲ့လည်း ဘယ်သူမှ ကျုပ်ကိုမချီးမွမ်းဘူး
ဘာလို့လဲဆိုတော့ ချစ်လှစွာသော ကျုပ်ရဲ့မွေးသမိခင်က
ဂျာလာ့ရဲ့နန်းလျာလောင်းဂုဏ်ပြုပွဲကိုပဲ ပိုပြီးအာရုံစိုက်နေလို့လေ
ဒါပေမဲ့ ဒီသတင်းစကားတွေက
ကျုပ်အိပ်မက်တွေကို ပြိုလဲစေလိမ့်မယ်လို့ မယ်မယ်တစ်ခါမှ မတွေးပေးခဲ့ဘူး
ဂျာလာတစ်ခုခုဖြစ်သွားပြီး
အာဂရာကို ကျုပ်အုပ်စိုးနိုင်ပါစေလို့
ကျုပ် အမြဲတမ်းတွေးတယ် ဆုတောင်းခဲ့တယ်
ဒါပေမဲ့ အခုတော့ အဲဒီအခွင့်အရေးက သူ့နန်းလျာလောင်းဆီ ရောက်သွားပြီ
ဒီနေ့အချိန်အထိ ကျုပ် ဂျာလာ့ကို အမှုတော်ထမ်းခဲ့ရတယ် မယ်မယ်
ဒါပေမဲ့ အခု သူ့နန်းလျာလောင်းအတွက်ပါ အမှုထမ်းရဦးတော့မယ်
ကျုပ်ကံကြမ္မာက ဘာများ ပြောင်းလဲသွားလဲ မယ်မယ်
ဘာများပြောင်းလဲသွားလို့လဲ
မယ်မယ်သိလား
မယ်မယ် ဂျာလာ့ဘက်ကရပ်တည်ပေးတာမြင်တိုင်း
ငါ့မိခင်က ငါ့အတွက် လမ်းဖောက်ပေးနေတာပဲလို့ထင်ခဲ့တယ်
ဒါပေမဲ့ မဟုတ်ခဲ့ဘူး
ကျုပ်မယ်မယ်က ကျုပ်ကို နည်းနည်းလေးမှ မေတ္တာမရှိဘူးပဲ
ဂျာလာ့ကို ပြုစုမွေးမြူခဲ့ရတာနဲ့ပဲ
ကိုယ့်သွေးသားရင်းကို မေ့သွားပြီပေါ့ မယ်မယ်
ဒီနေ့ မဂိုတိုင်းမှာ ပျော်ပွဲကျင်းပရတာ အကြောင်းရင်းနှစ်ချက်ရှိတယ်
တစ်ချက်က အာဒမ်ခန်ဟာ မက်သူရမြို့က ဆူပူအုံကြွမှုတွေကို ဖိနှိပ်နိုင်ခဲ့လို့
နောက်တစ်ချက်က မိဖုရားရခေယျဟာ
မဂိုတိုင်းရဲ့နန်းလျာလောင်းကို မွေးထုတ်ပေးနိုင်တော့မှာမို့လို့ပဲ
ဒီအခမ်းအနားကို ကြွရောက်ကြတဲ့အတွက် အားလုံးကို ကျေးဇူးတင်ရှိပါတယ်
အားလုံးရဲ့လက်ဆောင်ပဏ္ဏာတွေကို ကြီးသည်ဖြစ်စေ ငယ်သည်ဖြစ်စေ
ဝမ်းမြောက်ဝမ်းသာ လက်ခံသွားမှာပါ
လက်ဆောင်တစ်ခုချင်းစီတိုင်းက ကျုပ်အတွက် အဖိုးတန်ပါတယ်
အခမ်းအနားစလိုက်ပါတော့
အခုအချိန်မှာ မယ်တော့်ထက်ပိုပျော်တဲ့သူ ဒီတိုင်းပြည်မှာမရှိတော့ပါဘူး ဂျာလာ
ဒီကျမ်းစာအုပ်ကို သားတော်အတွက် အထူးမှာယူပေးထားတာပါ
ယောက်မတော် ဒီပွဲမှာ ဒီပစ္စည်းတွေအားလုံးကို
ယောက်မတော် သားသမီးရတနာ မပြတ်မွေးဖွားနိုင်ပါစေဆိုတဲ့ဆန္ဒနဲ့
ဒီလိုသိမ်းဆည်းထားပါတယ်
ဘုရင်မင်းမြတ်နဲ့ မိဖုရားရခေယျကို ဂါရဝပြုပါတယ်
အမယ်ရ်တိုင်းပြည်ရဲ့အစား ဆက်သတဲ့ ဒီလက်ဆောင်ပဏ္ဏာတွေကို လက်ခံပေးပါ
ဒါက မိဖုရားရခေယျအတွက်
ကျွန်မတို့ဖခင်နဲ့ အမယ်ရ်တိုင်းပြည်တို့က ဆက်သတာပါ
ဒီထဲမှာ ကက်ရှမီးယားပြည်နယ်ကနေ
အထူးတလည် မှာယူထားတဲ့ ကုံကုမံတွေပါပါတယ်
ဒါကို နွားနို့နဲ့ရောပြီးသောက်သုံးမယ်ဆိုရင်
ဝမ်းထဲက ကလေးကို ကျန်းမာသန်စွမ်းစေမှာပါ
ကျွန်မတို့ရဲ့ ဒီလက်ဆောင်ကို လက်ခံမယ်လို့ မျှော်လင့်ပါတယ်
အခွင့်အရေးရနေပြီပဲ ဘာတွေမျှော်လင့်နေဦးမှာလဲ မိဖုရားဂျိုဓာ
မင်းကိုယ်တိုင်ပဲ ဒီကုံကုမံကို နို့နဲ့ရောပြီး
မိဖုရားရခေယျကို တိုက်လိုက်ပါလား
မိဖုရားဂျိုဓာ ဒီမှာနွားနို့ပါ
အရှင့်ဆန္ဒအတိုင်း လုပ်ပေးလိုက်ပါ
နေဦး မိဖုရားဂျိုဓာ
အားလုံးကို သိစေချင်တာက
ဒီလက်ဆောင်လေးဟာ မဂိုတိုင်းရဲ့နန်းလျာလောင်းအတွက်
မိဖုရားဂျိုဓာပေးထားတာ ဖြစ်တယ်ဆိုတာပဲ
လက်ဆောင်က ဘယ်လောက်ပဲသေးငယ်ပါစေ
လက်ဆောင်ရဲ့နောက်ကွယ်က ခံစားချက်တွေက ကြီးမားပါတယ်
အားလုံးရဲ့ရှေ့မှောက်မှာပဲ မိဖုရားဂျိုဓာကို
ကုံကုမံကို ဒီဇွန်းလေးနဲ့မွှေပြီး မိဖုရားရခေယျကို တိုက်စေချင်တယ်
မမွေးသေးတဲ့ ကျုပ်ရဲ့သားတော်လေးအတွက်
ဒီထက်ပိုကြီးမား ပိုရှားပါးတဲ့ ပိုလှပတဲ့လက်ဆောင် မရှိနိုင်တော့ပါဘူး
ငါတောင် မိဖုရားကြီးမဖြစ်သေးဘူး
ဂျိုဓာက ငါ့ကိုလုပ်ကျွေးပြုစုနေရပြီ
ဒီထက်ပိုပျော်စရာကောင်းတဲ့ကိစ္စ ဘာများရှိဦးမှာတဲ့လဲ
ထပ်သောက်လိုက်ပါဦး မိဖုရားရခေယျ
ကလေးအတွက် ကောင်းတယ်လေ
ပျော်ပွဲရွှင်ပွဲစကြရအောင်
ဘာဖြစ်လို့လဲ ရာဟင်
သားတော်ကချင်တာ မကတတ်လို့
ဘာလို့ရပ်လိုက်တာလဲ
ပြန်ကကြတော့
ကျွန်မ စိတ်တွေဂနာမငြိမ်ဘူး
အန်ချင်သလိုဖြစ်နေတယ်
ဘာမှစိတ်ပူစရာမရှိပါဘူး မိဖုရားရခေယျ
ဒီလိုအချိန်မျိုးမှာ စိတ်တွေ ဂယောက်ဂယက်ဖြစ်နေမှာပဲ
ဒီလိုခံစားမှုမျိုးက ကလေးမီးမဖွားမချင်း ဖြစ်နေမှာ
ဘာမှမပူပါနဲ့
- ဒီမှာ သစ်သီးလေးစားလိုက်ပါဦး - ဟင့်အင်း မစားချင်ဘူး
မင်္ဂ​လာပါ အရှင်
- တောင်းဆိုစရာတစ်ခုရှိတယ် - ပြောပါ
ခင်ဗျားက ကျွန်တော့်ကို အမေလိုမျိုးပြုစုစောင့်ရှောက်ခဲ့တာဆိုတော့
ဒီနေ့ အလှူအတန်းပွဲမှာ ခင်ဗျားကို ဦးစီးစေချင်တယ်
အမိန့်တော်အတိုင်းပါ အရှင်
ပျော်ပွဲရွှင်ပွဲတော့ ပြီးသွားပြီ ရခေယျ မင်း ပင်ပန်းနေမှာပဲ
- မအိပ်ချင်သေးဘူးလား - ဟင့်အင်း ဂျာလာ
ကောင်းချီးတွေ အဆက်မပြတ်ရနေချိန်မှာ ဘယ်အိပ်လို့ပျော်ပါ့မလဲ
အရှင်မြတ်က မင်းဆန္ဒကိုဖြည့်ပေးလိုက်ပြီ မင်း မိခင်တစ်ယောက်ဖြစ်တော့မယ်
အခုကော ဘာဆုတောင်းချင်သေးလဲ
ယောက်ျားလေးမွေးပါစေလို့ ဆုတောင်းမယ်
ကလေးဖြစ်ရင်ပြီးရော မွေးမပေးချင်ဘူး
ဒီတိုင်းပြည်ကြီးရဲ့ နန်းလျာလောင်းကိုမွေးပေးချင်တာ
ငါအရမ်းပျော်တယ်
မင်းက ငါ့ထက် ငါ့ရင်သွေးကိုဦးစားပေးတော့
ငါတောင် မနာလိုဖြစ်ချင်လာပြီ
ကဲ အခုနားတော့
ခုနက ရာဟင်နဲ့လိုမျိုး ရှင့်ရဲ့သားလေးနဲ့ရှင်
ပျော်ပျော်ရွှင်ရွှင် ကစားနေတဲ့ပုံစံကို
ကျွန်မတော့ မြင်ချင်လှပြီ
ပြောစမ်းပါဦး ရခေယျ
ဘယ်ဟာကို ပိုပျော်လဲ
မင်း မိခင်တစ်ယောက်ဖြစ်တော့မှာကိုလား ငါ ဖခင်ဖြစ်တော့မှာကိုလား
ပျော်တာပေါ့ မိဘဖြစ်ရတဲ့အပျော်က ဘာနဲ့မှ မလဲနိုင်ဘူးလေ
ဒါပေမဲ့ အဲဒါထက် ပိုပီတိဖြစ်ရတာက ဒီတိုင်းပြည်မှာ ထီးမွေနန်းလျာရတော့မှာကိုပဲ
ကံကြမ္မာက အရေးကြီးတဲ့ အခန်းကဏ္ဍကပါတယ် ရခေယျ
ဘယ်သူက အုပ်စိုးရမလဲဆိုတာကို ကမ္ဘာမြေကြီးက ရွေးချယ်တယ်
ရာဇပလ္လင်က သူ့ပိုင်ရှင်ကိုရွေးချယ်တယ်
ဂျာလာ ကမ္ဘာမြေကြီးနဲ့ပလ္လင်က ကျွန်မတို့သားလေး ရှင်ဘုရင်ဖြစ်မဖြစ်ကို
ဆုံးဖြတ်တယ်ပဲထားလိုက်ပါတော့
အခု ရှင်ကပြောပါဦး ရှင်က ဘာကိုအပျော်ဆုံးလဲ
ပြောစရာလိုသေးလို့လား
ငါဖခင်ဖြစ်တော့မှာကိုပေါ့ ရခေယျရယ်
မိဘတစ်ဦးအတွက် သားသမီးက အရေးအကြီးဆုံးပဲ
ငါဆုံးဖြတ်ပြီးသွားပြီ နောက်နှစ်အတွင်းမှာ ငါ ဘယ်စစ်ပွဲမှမထွက်တော့ဘူး
ဒီမှာပဲနေမယ် မင်းရယ် ငါ့ရင်သွေးလေးရယ်နဲ့ပေါ့
ရခေယျ ဒါ ငါတို့ကို အရှင်မြတ်က ကောင်းချီးပေးတာပဲ
သူ့ရဲ့ဂရုဏာတော်အတွက် ငါ ကျေးဇူးတင်ရမယ်
ရှင် ခံစားလွယ်လာတယ်လို့ ကျွန်မဘာလို့ခံစားမိနေလဲမသိဘူး ဂျာလာ
ဒါက ငါ့ရင်သွေးလေးအကြောင်း ပြောနေတာလေ
ငါ ရင်ခုန်စိတ်လှုပ်ရှားနေတာဖြစ်မယ်
ဂျာလာ ကျွန်မကိုခေါ်တယ်ဆို
ဒီအချိန်ကြီး ခေါ်ရလောက်အောင် ဘာများအရေးတကြီးဖြစ်လို့လဲ
မယ်တော် ကျွန်တော်တစ်မျိုးကြီးဖြစ်နေတယ်
တစ်ခါမှ ဒီလိုမခံစားဖူးဘူး တစ်မျိုးကြီး စိတ်မအေးသလိုဖြစ်နေတယ်
- စိုးရိမ်ပူပန်နေတယ် - နေမကောင်းဖြစ်နေတာပဲ ဂျာလာ
သမားတော် ချက်ချင်းခေါ်လိုက်မယ်
မလိုဘူး ဒွေးတော်
ဒါဖြင့် ပြောပါဦး ဂျာလာ ဘာတွေခံစားနေရတာလဲ
တစ်ခုခုပဲ အရင်က မခံစားဖူးတဲ့ခံစားချက်
အိပ်ချင်ပေမယ့် အိပ်လို့မပျော်ဘူး
လူတွေအများကြီးနဲ့ရှိနေရင် တစ်ယောက်တည်းနေချင်မိတယ်
တစ်ယောက်တည်းရှိနေပြန်တော့ လူတွေကို ခေါ်ထားချင်လာတယ်
ဂျာလာ
အရှင်ဘာဖြစ်နေလဲ ကျွန်မသိပြီ
ပြောပါဦး ဒွေးတော် ကျွန်တော်ဘာလို့ ဒီလိုဖြစ်နေတာလဲ
အရှင့်ကိုယ်ထဲက ပျော်ရွှင်မှုကို ထိန်းချုပ်မထားနိုင်လို့ပေါ့
ဂျာလာ ဒီလောက်ပျော်နေတာကို မမြင်ရတာ အတော်ကြာပြီ
မဂိုတိုင်းရဲ့ထီးမွေနန်းလျာလေး မွေးဖွားလာတော့မယ့် ပျော်ရွှင်မှုပေါ့
ရင်သွေးကိုမွေးဖွားပေးရတာက မိခင်ပေမယ့်လို့
ဖခင်တွေကလည်း ရင်သွေးအတွက် စိုးရိမ်ပူပန်ကြတာပါပဲ
ဒီအတွက် ပူပန်နေရတယ်ဆိုရင်
အဲဒါ ကောင်းတဲ့လက္ခဏာပါ ဘာမှစိုးရိမ်ဖို့မလိုပါဘူး ဂျာလာ
အရှင်မြတ်က ကောင်းချီးပေးတာပဲ
ဒီလောက် အချိန်တွေကြာပြီးမှ
ဒီလို ကြီးမားတဲ့ပျော်ရွှင်မှုမျိုးကို တို့တွေကြုံတွေ့နေရပြီ
ဂျာလာ
ဒွေးတော် ရခေယျဘာဖြစ်တာလဲ
အခုတော့ ဘာမှပြောလို့မရသေးဘူး ဂျာလာ
ဒါပေမဲ့ မိဖုရားရခေယျ ကုသမှုခံယူဖို့လိုတာတော့ သေချာတယ်
အခု အရှင်ဒီမှာရှိနေရင်..
ဘာဖြစ်တာလဲ ဒွေးတော်
ဂျာလာ
မိဖုရားရခေယျ..
ဒွေးတော်.. ဘာဖြစ်တာလဲဆိုတာ သေသေချာချာပြောပြစမ်းပါ
မိဖုရားရခေယျ သန္ဓေသားပျက်ကျသွားတယ် ဂျာလာ
ကျွန်တော် အိပ်မက်လေးတစ်ခုရှိခဲ့တာ
အခုတော့ ပျက်ပြယ်သွားပြီ
အရှင်မြတ်က ဘာလို့ဒီလိုလုပ်ရတာလဲ
မျှော်လင့်ချက်တွေပေးပြီး
အဲဒီမျှော်လင့်ချက်ကို ဘာလို့ ပြန်ရုပ်သိမ်းသွားရတာလဲ
သူက သနားကြင်နာတတ်တဲ့သူဆို
ကျွန်တော့်ကိုကျတော့ ဘာလို့ သနားကြင်နာမှုမရှိရတာလဲ
ကျွန်တော်မဟုတ်ရင်တောင် ရခေယျကို သနားကြင်နာမှုထားရောပေါ့
သူ့ခမျာ တစ်ချိန်လုံး ဆုတောင်းဝတ်ပြုနေရတာ
ဘာဖြစ်လို့များလဲ
ဂျာလာ အရှင်အရမ်းကို နာကျင်ခံစားနေရမှန်းသိပါတယ်
ထိခိုက်ကြေကွဲနေမှာပဲ
မိဖုရားရခေယျလည်း ဒီလိုပဲဖြစ်နေမှာ
အရှင်မြတ်မှာ စွမ်းအင်အနန္တရှိတယ် ဂျာလာ
သူ့စိတ်ထဲမှာဘာတွေရှိနေလဲ ဘယ်သူမှမပြောနိုင်ဘူး
ကျွန်တော်သာ အရှင်မြတ်ကိုတွေ့ရင် သူ့ကိုမေးမယ်
ကျွန်တော့်အတွက် ဘာတွေများ စီစဉ်ထားသလဲလို့လေ
ဒွေးတော် ကျွန်တော့်သရဖူကို လုယူခံလိုက်ရရင်တောင် ကိစ္စမရှိဘူး
ကျွန်တော့်ထီးနန်း ကျွန်တော့်တိုင်းပြည်နဲ့ အရာအားလုံးကိုရောပဲ
ဒါပေမဲ့ ကျွန်တော့်ရင်သွေးလေးကိုတော့ ပြန်ပေးကြပါ
ကျွန်တော်ဆုံးရှုံးသွားတဲ့ ရင်သွေးလေးကိုပဲ တစ်ယောက်ယောက် ပြန်ပေးကြပါ
မိဖုရားရခေယျ အသက်ရှူထုတ်ကြည့်ပါဦး
အလိုလေး
ဟိုရှီရာ နင် မိဖုရားနဲ့နေခဲ့
- ခင်ဗျား အဲဒါသေချာလား - သေချာပါတယ် အရှင်မင်းကြီး
ဒီသန္ဓေသားပျက်ကျမှုက သွေးရိုးသားရိုးမဟုတ်ပါဘူး
တစ်ယောက်ယောက်ရဲ့လုပ်ကြံမှုပါ
ဘာကိုဆိုလိုတာလဲ
မိဖုရား ပဒိုင်းဆီတွေသောက်မိထားတယ် မဟာမန်ဂ
အဲဒါက သောက်မိတဲ့သူကို အိပ်ပျော်စေတယ်
ဒါပေမဲ့ ကိုယ်ဝန်ဆောင်အမျိုးသမီး သောက်မိရင်တော့
ကလေးကို သေစေနိုင်တယ်
မိဖုရားရဲ့သွေးထဲမှာ ပဒိုင်းဆီတွေတွေ့ရပါတယ်
မိဖုရားရဲ့ထွက်သက်ထဲမှာလည်း အနံ့ရတယ်
ဒီကိစ္စကို ဘယ်သူကျူးလွန်တာလဲ
ကျွန်မလည်း အဲဒါနားမလည်ဘူး အရှင်
အပြင်ကလာတဲ့ ပစ္စည်းမှန်သမျှ
ကျွန်မကွပ်ကဲမှုအောက်မှာပဲ ဝင်လာကြရတာ
မိဖုရားရခေယျကို ဆက်သတဲ့ အစားအသောက်မှန်သမျှ
ကျွန်မမျက်စိရှေ့တင် မြည်းစမ်းခိုင်းတာ
မြည်းစမ်းပြီးနောက်မှ ရောထည့်လိုက်တာလည်း ဖြစ်နိုင်တာပဲ
ဒီပြစ်မှုကို ကျူးလွန်တဲ့သူကို
ကျုပ်သေချာပေါက် သတ်ပစ်မယ်
တစ်ခုရှိသေးတယ် အဲဒီအပင်မျိုးက မဂိုတိုင်းအတွင်းမှာ မတွေ့ရတတ်ဘူး
ဒီမှာစီရင်တာလည်း မဟုတ်နိုင်ဘူး
သာမန်လူကတော့ ဒါမျိုးကိုမလုပ်တတ်ဘူး
မဂိုတိုင်းပြင်ပကနေ လာတာပဲ
မဂိုတိုင်းပြင်ပဟုတ်လား
ဟုတ်တယ် မိဖုရားရခေယျ နောက်ဆုံးသုံးဆောင်ခဲ့တဲ့စားစရာထဲမှာ ပါနေတာ
အဲဒါကြောင့် သူ့ထွက်သက်ထဲမှာ အနံ့ရနေတာပဲ
မိဖုရားရခေယျ နောက်ဆုံးစားခဲ့တာ..
စိတ်မရှိပါနဲ့ အရှင်
မိဖုရားရခေယျ နောက်ဆုံးစားခဲ့တာက မိဖုရားဂျိုဓာ သူ့ကိုတိုက်တဲ့
ကုံကုမံနဲ့နွားနို့ပါ
ဒီတော့ ခဝါဂျာရှယ်ရာပြောတဲ့ပုံအရဆိုရင်..
မိဖုရားရခေယျက ဘာလို့ အဲဒီလိုလုပ်ရမှာလဲ
မပြောတတ်ဘူးလေ
ဒါပေမဲ့ ဒီအပင်မျိုးက
မဂိုတိုင်းအပြင်ဘက်က ကျတ်တီးမြေတွေမှာပဲပေါက်တာ
တော်ဝင်မိသားစုက သမားတော်ကောင်းကောင်းသာလျှင် ဒီအဆီမျိုးကို ပြုလုပ်တတ်တယ်
ဒီကိစ္စသာ အမှန်မဟုတ်ဘူးဆိုရင်
ခင်ဗျားအရင်ဆုံး အသတ်ခံရမယ်နော်
ကျွန်မသက်သေပြနိုင်ပါတယ် အရှင်
ကုံကုမံထည့်ထားတဲ့ခွက်တွေအားလုံး ဒီကိုယူလာခဲ့
ဒီကုံကုမံတွေက ဂျိုဓာနဲ့သူ့အစ်ကိုတော်တွေ ရခေယျကို လက်ဆောင်ပေးခဲ့တာ
ခင်ဗျားစစ်ကြည့်လိုက်
ဒီမှာကြည့်ပါ အရှင်
ဒီအစိမ်းရောင်တွေက အဲဒီအဆီက ပါတာပါ
ကျွန်မပြောခဲ့သလိုပဲ ဒီဟာကသာ ပဒိုင်းဆီဆိုရင်
စားပြီးတာနဲ့တစ်ပြိုင်နက် အိပ်ပျော်သွားပါလိမ့်မယ်
ကောင်းပြီ
အခုချက်ချင်းပဲ သံသယတွေရှင်းကြတာပေါ့
ဒီမှာကြည့်ပါ
သူ့ပါးစပ်ကလည်း အဲဒီလိုအနံ့မျိုးရတယ်
ပဒိုင်းဆီကို ကုံကုမံနဲ့ရောထားတာပဲ
ဂျိုဓာ
မိဖုရား
ဆယ်ရာက သေချာပြောတာ
အမယ်ရ်ပြည်က ယူလာတဲ့ ကုံကုမံကြောင့်
သန္ဓေသားပျက်ကျရတာတဲ့
အဲဒီကုံကုမံကို သန္ဓေသားလေးအတွက် အသက်အန္တရာယ်ဖြစ်စေတဲ့
ပဒိုင်းဆီတွေနဲ့ရောထားတာတဲ့
သွားကြတော့
ငါတကယ်စိတ်မကောင်းပါဘူး ရခေယျ
ကျွန်မလည်း အရမ်းဝမ်းနည်းတယ် ဂျာလာ
အဖြစ်မှန်ကို သိပြီးတာတောင် ရှင်ဒီကိုလာတာ ကျွန်မဝမ်းနည်းတယ်
အဲဒီတရားခံကို သွားပြီး အပြစ်မပေးဘဲနဲ့လေ
- ရခေယျ - ကျွန်မအားလုံးသိပြီးပြီ ဂျာလာ
ဂျိုဓာက ကျွန်မပျော်ရွှင်တာကို မမြင်ချင်ဘူး
ဉာဏ်နီဉာဏ်နက် သိပ်များတယ်
သူ့ကိုယ်သူ အပြစ်ကင်းစင်သယောင်နဲ့
ကျွန်မရင်သွေးလေး ကျန်းမာဖို့အတွက်ဆိုပြီး လက်ဆောင်လာပေးတယ်
ကျန်းမာရမယ့်အစား သေခြင်းတရားကိုပဲ သူပေးခဲ့တယ်
ပျော်ပွဲရွှင်ပွဲတုန်းက ကျွန်မရင်သွေးလေး ကျန်းမာပါစေလို့ သူဆုတောင်းခဲ့တယ်
တကယ်တမ်းတော့ ကျိန်စာတိုက်နေခဲ့တာပဲ
သူ လက်ဆောင်ဆိုပြီးယူလာတဲ့ အဲဒီဇွန်းနဲ့ ကျွန်မကိုခွံ့ပြီး
ကျွန်မရင်သွေးလေးကို သတ်လိုက်တာ
စိတ်ထိန်းပါ ရခေယျ
ကိုယ့်ရင်သွေးကို ဆုံးရှုံးထားရတဲ့သူတစ်ယောက်က
ဘယ်လိုလုပ် စိတ်ထိန်းနိုင်မှာလဲ ဂျာလာ
ကျွန်မ တရားမျှတမှုလိုချင်တယ် နှစ်သိမ့်တာမလိုချင်ဘူး
ဇနီးတစ်ယောက်က သူ့ခင်ပွန်းကို တရားမျှတမှုတောင်းဆိုနေတာမဟုတ်ဘူး
မိခင်တစ်ယောက်က သူ့တိုင်းပြည်ရဲ့ ရှင်ဘုရင်ကို တောင်းဆိုနေတာပါ
ကျွန်မ တရားမျှတမှုလိုချင်တယ်
ဒီလို စက်ဆုပ်ဖွယ်လုပ်ရပ်ကို လုပ်ခဲ့တဲ့တရားခံက
သေတာထက်ဆိုးတဲ့ပြစ်ဒဏ်ကို ခံယူသင့်တယ်
ကစားပွဲတုန်းက သူကျွန်မကိုနိုင်တယ် ကျွန်မ သည်းခံခဲ့တယ်
ဒါပေမဲ့ ကျွန်မကို ဆွဲချဖို့ရာ ကျွန်မရင်သွေးကို သူဒုက္ခပေးတယ်
ဒါကိုကျွန်မဘယ်လို သည်းခံရမလဲ ဂျာလာ
ကျွန်မ တရားမျှတမှုလိုချင်တယ်
တရားခံက မိဖုရားဂျိုဓာဖြစ်နေလည်း
ကျွန်မ တရားမျှတမှုလိုချင်တယ် ဂျာလာ
ကျွန်မ တရားမျှတမှုလိုချင်တယ်
ရှင်ဘုရင်တစ်ပါးက ဆုံးဖြတ်ပြီးရင် ဘယ်တော့မှ နောက်မဆုတ်ဘူး
ဒီရန်သူကိုသတ်ဖို့ ငါဆုံးဖြတ်ပြီးပြီ
ငါမြင်ချင်တာက စိတ်ကနိုင်မလား နှလုံးသားက နိုင်မလားဆိုတာပဲ
ရှင်က သူ့ရဲ့အာခံဖီဆန်မှုတွေကို အသားကျအောင်လုပ်နေချိန်မှာ
သူက ရှင့်ရဲ့အမုန်းတွေကို လိုချင်နေတာ
အားလုံးပဲ နားထောင်ပါ
အိန္ဒိယပြည်ရဲ့ဧကရာဇ်မင်း
ဂျာလာလူဒင် မိုဟာမက် ကြွရောက်လာပါပြီ
ဂျိုဓာ
ဒီအချိန်ကြီး ဘာကိစ္စလဲ
ငါ့ရဲ့စိတ်ချမ်းသာစရာလေးကို လုယူသွားပြီး မင်းကတော့ အေးအေးချမ်းချမ်း အိပ်စက်နေတယ်
- ဘာဖြစ်လို့လဲ - ငါမေးမယ် ဂျိုဓာ
ဘာကြောင့်လဲ ဘာကြောင့် ဒီလိုလုပ်ရတာလဲ
ငါ့ကိုမုန်းတယ်မဟုတ်လား
ငါ့ကို ကလဲ့စားချေချင်တယ်မဟုတ်လား
ငါ့ကိုထိခိုက်စေချင်ရင် ငါ့ကိုပဲ ဒုက္ခပေးပေါ့
မင်းအစ်ကိုတွေနဲ့ ပူးပေါင်းကြံစည်ပြီး
အပြစ်မဲ့တဲ့ကလေးရဲ့အသက်ကို ဘာလို့ ဖျက်ဆီးရတာလဲ
ဘာတွေပြောနေတာပါလဲ အရှင်
ကျွန်မနားမလည်တော့ဘူး
ဒီလိုတွေလုပ်ထားပြီးမှ အပြစ်ကင်းချင်ယောင်ဆောင်မနေနဲ့ ဂျိုဓာ
ဒီလောက်စက်ဆုပ်စရာကောင်းတဲ့ကိစ္စကို မင်းလုပ်တာ ငါမယုံနိုင်ဘူး
မင်းအစ်ကိုတွေနဲ့ပေါင်းကြံပြီး ပဒိုင်းဆီပါတဲ့ ကုံကုမံကို
မိဖုရားရခေယျကို တိုက်ကျွေးခဲ့တာလေ
သူလွယ်ထားရတဲ့ ငါ့ရင်သွေးလေးသေအောင်
မဟုတ်ဘူး ဘာတွေပြောနေတာလဲ အရှင်
ကျွန်မက ဘာလို့အဲဒီလိုလုပ်ရမှာလဲ
ကလဲ့စားချေဖို့ပေါ့ ငါ့ကိုဒုက္ခပေးဖို့
ကျွန်မ အဲဒါမျိုးတွေ ဘာတစ်ခုမှမလုပ်ခဲ့ပါဘူး
လူဆိုးတိုင်းကတော့ ဖမ်းမိသွားရင် ဒီလိုပဲပြောကြတာပဲ ဂျိုဓာ
ဒါပေမဲ့ အပြစ်ဒဏ်ကိုတော့ ရှောင်လွှဲလို့မရပါဘူး
မင်းလည်း အပြစ်ဒဏ်ကို ရှောင်လွှဲလို့မရဘူး ဂျိုဓာ
- ကျွန်မက ဘာလုပ်လို့လဲ - မင်း ငါ့ရင်သွေးကို သတ်တယ်
ဒါပေမဲ့ ရာဇဝတ်သားတွေလုပ်သလိုပဲ မင်းလည်း သဲလွန်စတွေကျန်ခဲ့တယ် ဂျိုဓာ
ကုံကုမံထည့်ထားတဲ့ခွက်တွေထဲမှာ
မင်းနဲ့မင်းအစ်ကိုတွေရောထားတဲ့ ပဒိုင်းဆီတွေ့တယ်
ငါ မင်းကိုဘာလုပ်မယ်မှန်း မင်းမသိဘူးနော် ဂျိုဓာ
မင်းနဲ့မင်းအစ်ကိုတွေကို ငါလုပ်မယ့်အရာက
စဉ်းစားလိုက်တိုင်းမှာ လူတွေကို ကျောစိမ့်သွားစေရမယ်
နားထောင်ပါဦး
တော်စမ်း မင်းမှာဘာမှပြောပိုင်ခွင့်မရှိဘူး ဂျိုဓာ
မင်းက အပြစ်ဒဏ်နဲ့ပဲ ထိုက်တန်တယ်
ငါ့ရင်သွေးကိုသတ်ခဲ့တဲ့သူကို ငြိမ်းငြိမ်းချမ်းချမ်းနေခွင့် ငါမပေးဘူး
ငြိမ်းငြိမ်းချမ်းချမ်းသေခွင့်လည်း ငါမပေးဘူး
သေတာထက်ဆိုးတဲ့အပြစ်ဒဏ်ကို မင်းကိုပေးမယ် ဂျိုဓာ
ဒီညက မင်းအတွက် နောက်ဆုံးညပဲ
မနက်ဖြန်မှာ မင်းနဲ့မင်းအစ်ကိုတွေကို မင်းတို့ရဲ့လုပ်ရပ်အတွက်
အားလုံးရဲ့ရှေ့မှာ အပြစ်ပေးမယ်
ဒီလိုဆိုးဝါးတဲ့လုပ်ရပ်ကို ဘယ်သူက လုပ်နိုင်ရတာလဲ
ပြောရတော့ခက်တယ်
ဒါပေမဲ့ ဂျာလာက ပဒိုင်းဆီဘယ်ကလာမှန်းသိတယ်
ဘယ်ကလဲ
- အမယ်ရ်တိုင်းက ကုံကုမံထဲမှာပါတာ - ဘာ
ဒါပေမဲ့ အဲဒီကုံကုမံကို ရှင်မြည်းကြည့်ပြီးသားလေ
ဘယ်လိုလုပ်ဖြစ်နိုင်မှာလဲ
ခဝါဂျာရှယ်ရာက ဒီကိစ္စမှာ ငါတို့အမှားမပါဘူးလို့ သက်သေပြပြီးပြီ
ဒါပေမဲ့ ငါ့ကိုလှည့်စားနိုင်တဲ့သူရှိနေတာ ငါအံ့ဩတယ် ရက်ရှ်ဟမ်
ဒါမျိုးလှည့်ကွက်တွေက ငါလုပ်တာပါ ငါ့ဦးနှောက်က ပြေးနေကျပါ
ငါ့ထက် ခြေတစ်လှမ်းစောနေတဲ့သူ အဲဒီလူက ဘယ်သူလဲ
ဘယ်သူ့လက်ချက်ပဲဖြစ်ဖြစ်ပါ မိဖုရားရခေယျက ပေးဆပ်လိုက်ရပြီ
ထိခိုက်တာက လူတိုင်းပဲ ရက်ရှ်ဟမ်
ဂျာလာ့မျက်နှာကို နင့်ကိုမြင်စေချင်တယ် သူသိပ်ပျော်နေခဲ့တာ
ဂျာလာ နာကျင်ခံစားနေရတာက ငါ့ကိုအကြီးအကျယ် ထိခိုက်စေတယ်
မဂိုတိုင်းမှာ အပျော်တွေဆိတ်သုဉ်းသွားပြန်ပြီ
ဒါဆို မိဖုရားဂျိုဓာဆက်သတဲ့ နွားနို့နဲ့ကုံကုမံထဲမှာ
ပဒိုင်းဆီတွေ ပါနေတယ်ပေါ့
အဲဒီလို အဖြေထွက်တာပဲ
ဒါပေမဲ့ ငါတစ်ခုပြောပြရမလား
မိဖုရားဂျိုဓာက သူဆက်သတဲ့ နွားနို့နဲ့ကုံကုမံထဲမှာ
ပဒိုင်းဆီပါမှန်း မသိဘူးလို့
ငါခံစားမိနေသလိုပဲ
ဒီကိစ္စက တော်တော်လေးရှုပ်ထွေးနေပြီနော် ဝန်မင်း
ရှုပ်ထွေးရုံတင်မကဘူး
တိုင်းရေးပြည်ရေးနဲ့ပါဆိုင်လာပြီ
ဒီပဒိုင်းဆီ သို့မဟုတ် အဆိပ်ဟာ
မဂိုတိုင်းအတွင်းမှာ စီရင်ထားတာမဟုတ်ဘူးလို့ သိရှိရတယ်
ဆိုလိုတာက ဒီအဆိပ်ဟာ တိုင်းတစ်ပါးကလာတာပဲ
ဒီတိုင်းပြည်ကြီးရဲ့ အကြီးမားဆုံးရန်သူဖြစ်ပြီး
ဒီကိစ္စရဲ့လက်သည်ဖြစ်တဲ့သူ တစ်ယောက်ရှိတယ်
အဲဒီလူ ဒီ အာဂရာနန်းတော်ထဲကို
ရောက်နေတယ်လို့ ငါတပ်အပ်ပြောနိုင်တယ်
အဲဒါဘယ်သူပဲဖြစ်ဖြစ် အရှင်မင်းကြီးက ဖော်ထုတ်မှာပဲ
အရက်စက်ဆုံးပြစ်ဒဏ်ကို ပေးမှာပဲ
ဒါပေါ့ အဆိုးဆုံးပြစ်ဒဏ်ပေးရမှာပဲ
ဒါပေမဲ့ အဲဒီတော့ဘာထူးလဲ
မဂိုတိုင်းက နန်းလျာလောင်းကို ပြန်မရနိုင်တော့ဘူးလေ
စိတ်တော့မရှိပါနဲ့ ဝန်မင်း
ရှင်က မိဖုရားရခေယျကို မိဖုရားခေါင်ကြီး မဖြစ်စေချင်ခဲ့ဘူးမဟုတ်လား
ဟုတ်တယ် အခုထိလည်းသူ့ကို မိဖုရားခေါင်ကြီး မဖြစ်စေချင်ဘူး
ဟုတ်တယ် ငါ ရခေယျကိုမုန်းတယ်
ဒါပေမဲ့ ရခေယျလွယ်ထားရတဲ့ ဂျာလာရဲ့ရင်သွေးလေးကိုတော့ မမုန်းဘူး
ဂျာလာက ငါ့သားပဲ ရက်ရှ်ဟမ်
ဂျာလာရဲ့ရင်သွေး..
မဂိုတိုင်းရဲ့ထီးမွေနန်းလျာကို ဖွားမြင်မလာသေးခင်မှာပဲ
သေစေလိုစိတ် လုံးဝမရှိပါဘူး
ကလေးကို ငါမမုန်းပါဘူး
အလိုလေး
ကောင်းချီးပေးပြီး ကျိန်စာတိုက်လိုက်တာပဲ
မတရားလိုက်တာ လောကကြီးရယ်
အရှင်မြတ်..ရခေယျ ကြေကွဲခံစားနေရပါပြီ
သူ့အပေါ်ဂရုဏာထားတော်မူပါ အရှင်
ပူးပေါင်းကြံစည်မှုကြီးပါလား အဲဒါတောင် နန်းတော်ထဲမှာလေ
ဒါက နန်းတော်တွင်းမှာပဲ ပြီးမယ့်ကိစ္စမဟုတ်တော့ဘူး
တစ်ဦးတစ်ယောက်နဲ့ချည်းပဲ မဆိုင်တော့ဘူး တိုင်းရေးပြည်ရေးဖြစ်လာပြီ
ဂျိုဓာနဲ့ သူ့အစ်ကိုတွေက ပူးပေါင်းကြံစည်ရုံမကဘူး
မဂိုတိုင်းကိုပါ ပုန်ကန်လိုက်တာပဲ
အလိုလေး နားကိုမလည်တော့ဘူး
ဒီလိုမျိုးတွေကြုံရလောက်အောင် အစ်ကိုတော်က ဘာလုပ်မိလို့လဲ
အရှင့်ကို ငါသတိပေးပါသေးတယ်
ဒါပေမဲ့ ငါ့စကားကိုမှ နားမထောင်ကြတာ
အခုတော့ အမယ်ရ်တိုင်းရဲ့ရတနာကို ပြန်ပေးလိုက်တာ ဘယ်လောက်မှားသွားလဲလို့
အရှင်မင်းကြီး သဘောပေါက်သွားပြီပေါ့
သူ စောင့်ရှောက်ပေးခဲ့တဲ့သူတွေက
သူ့နောက်ကျောကို ဓားနဲ့ထိုးလိုက်တာပဲ
အမယ်ရ်တိုင်းပြည်နဲ့စစ်ပွဲအပြီးမှာ ညီနောင်သုံးဦးကိုမသတ်ဘဲ
ဒီတိုင်းပြည်ကို ခေါ်လာမိတာ မှားသွားတာပဲ
အဲဒီမှာတင် သတ်ပစ်လိုက်ရင်
ဒီလိုကိစ္စမျိုးတွေ ဖြစ်လာမှာမဟုတ်တော့ဘူး
ဖြစ်သွားတဲ့ကိစ္စက ငါတို့အတွက် အကျိုးအမြတ်ရှိတယ်
ခဲတစ်လုံးတည်းနဲ့ ငှက်နှစ်ကောင်ကို ပစ်လိုက်နိုင်တယ်
အာဂရာထီးနန်းကို ဆက်ခံမယ့်သူလည်း မရှိတော့ဘူး
အခု မိဖုရားဂျိုဓာရဲ့အပေါင်းအပါတွေကို
သွေးမြေကျအောင် လုပ်ရတာပေါ့
မယ်တော်ကြီး.. မိဖုရားဂျိုဓာနဲ့ သူ့ရဲ့အစ်ကိုလေးယောက်ကိုဖမ်းဖို့
အရှင်ဂျာလာက အမိန့်ထုတ်လိုက်ပါတယ်
အကုန်လုံးကို ဖမ်းလိုက်ကြစမ်း
ကျုပ်တို့မှာ ဘာအပြစ်ရှိလို့လဲ
မဂိုတိုင်းရဲ့နန်းလျာလောင်းကို သတ်တဲ့အပြစ်ပဲ
ဧကရာဇ်ဂျာလာလူဒင်မိုဟာမက်ရဲ့
သားတော်အလောင်းအလျာကို လုပ်ကြံမှု
ဒါက ခင်ဗျားတို့မျက်လုံးထဲမှာ ပြစ်မှုမဟုတ်ဘူးလား
မဟုတ်ဘူး ရှရိဖူဒင်
ကျုပ်တို့ အဲဒီလုပ်ရပ်တွေကိုမလုပ်ဘူး
တစ်ယောက်ယောက်က ကျုပ်တို့ကို ချောက်ချနေတာပဲ
အရှင့်ရှေ့မှောက်ရောက်မှပဲ ခင်ဗျားတို့ပြောချင်တာပြောကြ
ရုံးတော်မှာပြော သူတို့ကို ခေါ်သွားကြစမ်း
ဘယ်လိုလုပ်ပြီး ဒီလိုဖြစ်ရတာလဲ ဂျိုဓာ
လောကကြီးက မိဖုရားရခေယျအပေါ် မတရားဘူး မိုတီ
ဒါပေမဲ့ ငါနဲ့ငါ့မိသားစုကို
အကြောင်းမဲ့စွပ်စွဲတာကတော့ အရှင်မင်းကြီး မှားနေတာပဲ
တကယ်လို့ အစ်ကိုတော်တွေကို ဒေါသနဲ့ သူတစ်ခုခုပြောရင်..
မိဖုရား ကျွန်တော်တို့နဲ့လိုက်ခဲ့ရပါမယ်
ဘယ်ကိုလဲ
ရုံးတော်ကိုပါ မိဖုရားနဲ့ အစ်ကိုတော်တွေကိုဖမ်းပြီး
ရုံးတော်ကိုခေါ်လာဖို့ အရှင်မင်းကြီးက အမိန့်တော်ချမှတ်လိုက်ပါတယ်
ရခေယျ အရှင်မြတ်က ရုပ်သိမ်းပြီးရင် ပြန်လည်းပေးဦးမှာပါ
အရှင်မြတ်ကို ကျွန်မစိတ်မကွက်ပါဘူး မယ်တော်
ကျွန်မ ဂျိုဓာ့ကို ဒုက္ခမပေးဖူးဘူး
အဲဒါကို ဘာဖြစ်လို့သူက ကျွန်မကလေးကို ဖျက်ဆီးရတာလဲ
သူ့အစ်ကိုတွေနဲ့ပေါင်းပြီး ယုတ်မာလှတဲ့အကြံအစည်ကို ကြံစည်တယ်
ဒီပူးပေါင်းကြံစည်မှုကြီးမှာ ပါတဲ့သူတိုင်းကို ငါ သေချာပေါက်အပြစ်ပေးမယ်
သေတာထက်ဆိုးတဲ့အပြစ်ဒဏ်
ဂျိုဓာနဲ့သူ့အစ်ကိုတွေကို ဖမ်းလိုက်ပြီဆိုတဲ့အကြောင်း လာပြောတာ
ဖြစ်သွားတဲ့ကိစ္စနဲ့ပတ်သက်ပြီး အားလုံးကစိတ်မကောင်းကြပါဘူး ဂျာလာ
ဒါပေမဲ့ ဆုံးဖြတ်ချက်ကိုတော့ စိတ်အေးအေးထားပြီးမှ ချစေချင်တယ်
အလျင်စလို ဒေါသတကြီးနဲ့ပြုလုပ်တဲ့ ဆုံးဖြတ်ချက်တွေက
ရှင်ဘုရင်နဲ့ထီးနန်းကို အန္တရာယ်ဖြစ်စေလိမ့်မယ်
မယ်တော်ကတော့ ဒီကိစ္စကို ဂျိုဓာလုပ်တယ်ဆိုတာ မယုံနိုင်သေးဘူး
မယ်တော်.. သူလုပ်တာဆိုတဲ့ သက်သေတွေအားလုံးရှိနေပြီပဲ
တရားမျှတမှုယူဖို့ပဲ အရေးကြီးတယ် အဆင်တန်ဆာတွေက အရေးမကြီးဘူး
သွားကြတော့
ဘုရင်မင်းမြတ် ဘုန်းကြီးပါစေ အရှင်နဲ့တွေ့ခွင့်တောင်းတဲ့သူ ရှိနေပါတယ်
ဘယ်သူ့ကိုမှ မတွေ့ချင်ဘူး
စိတ်မရှိပါနဲ့ အရှင်မင်းကြီး မိဖုရားဆာလီမာရောက်နေပါတယ်
အထဲခေါ်လိုက်
အရှင်ခံစားနေရတဲ့ နာကျင်မှုဝေဒနာတွေကို
တွန်းလှန်နိုင်ဖို့ခွန်အား အရှင်မြတ်ပေးသနားပါစေ
ကျွန်မလည်း မိခင်တစ်ယောက်ပါ
မိဘတွေအတွက် သားသမီးဆိုတာ ဘယ်လိုအရာမျိုးလဲ ကျွန်မသိပါတယ်
အရှင့်ကို နှစ်သိမ့်စရာစကား ကျွန်မမှာမရှိပါဘူး
အဲဒါပြောဖို့ ဒီကိုလာတာလား
မဟုတ်ပါဘူး အရှင်
တောင်းဆိုစရာလေးတစ်ခုရှိလို့ လာခဲ့တာပါ
ဒီလုပ်ကြံမှုကြီးမှာ မိဖုရားဂျိုဓာပါဝင်နေတယ်လို့
အရှင်ထင်မှတ်နေကြောင်း ကျွန်မကြားထားပါတယ်
အဲဒီအဖြစ်ကို ကျွန်မလက်မခံနိုင်သေးဘူး အရှင်
မိဖုရားဂျိုဓာက ကလေးအရမ်းချစ်တတ်ပါတယ်
ဒီလိုလုပ်ရပ်မျိုးကို လုပ်နိုင်မှာမဟုတ်ပါဘူး
ဒီလောက်အချိန်တိုလေးအတွင်းမှာတင်
ရာဟင်နဲ့ အရမ်းကိုရင်းနှီးသွားတာပါ
သူ့ကိုမြင်လိုက်တိုင်း..
သူ့ဘက်က ကာကွယ်ပြောဖို့လာတာဆိုရင်တော့ မင်းသွားနိုင်ပြီ
ကျွန်မ ဘယ်သူ့ဘက်ကမှ ကာကွယ်ပြောဖို့လာတာမဟုတ်ပါဘူး အရှင်
အရှင်က ဒီတိုင်းပြည်ကြီးရဲ့ မင်းဧကရာဇ်ဖြစ်တယ်ဆိုတာ လာအသိပေးတာပါ
တစ်တိုင်းပြည်လုံးက တရားမျှတမှုအရာမှာ အရှင့်ကိုပဲ စံပြုကြတယ်
ဒီတော့ အရှင့်ကို တရားမျှတဖို့သင်ပေးခဲ့တဲ့သူကို
ပြန်ကြည့်ရမှာ အရှင့်တာဝန်ပဲ
အရှင့်ရဲ့ မင်းဆရာဖြစ်တဲ့ ဘာရမ်ခန်ကို ပြန်စဉ်းစားပါ
သူသာ ဒီနေ့ဒီအချိန်မှာ သက်ရှိထင်ရှားရှိနေမယ်ဆိုရင်
ဒီကိစ္စကို ဘယ်လိုဖြေရှင်းမလဲလို့ စဉ်းစားကြည့်ပါ
အကြံဉာဏ်ပေးတာ ကျေးဇူးတင်ပါတယ် မိဖုရားဆာလီမာ
ငါ နည်းနည်းလောက်ပြောပါရစေ
မင်းပြောခဲ့သလိုပဲ
သွားလေသူ ဘာရမ်ခန်က
အခု မရှိတော့တဲ့သူပဲ
မင်းပြောသလိုပဲ ငါက မင်းကရာဇ်တစ်ပါး
ငါ့ကိုယ်ပိုင်ဆုံးဖြတ်ချက်တွေကို ငါချမှတ်နိုင်တယ်
သူတစ်ပါးရဲ့အကြံဉာဏ် မလိုအပ်ဘူး
မင်းသွားနိုင်ပြီ
မိဖုရားရခေယျ ငါ့မယ်တော်နဲ့
မဂိုမျိုးနွယ်တွေအားလုံး
ထီးနန်းဆက်ခံမယ့် ငါ့ထီးမွေနန်းလျာလေး မွေးဖွားလာမှာကို
မျှော်လင့်ခဲ့ကြသူအားလုံး ဒီမှာ ရောက်ရှိနေကြတယ်
အရှင်မင်းကြီး ပဒိုင်းဆီပါနေတဲ့ ကုံကုမံတွေဟာ
အမယ်ရ်တိုင်းက လာတာဖြစ်ကြောင်း သက်သေပြနိုင်ခဲ့ပါပြီ
အဲဒါကိုသောက်သုံးပြီးနောက်မှာ မိဖုရားဟာ ဒုက္ခတွေ့ခဲ့ရပါတယ်
ပဒိုင်းဆီက ကြိုတင်ရောထားပြီးသား
ဟုတ်မဟုတ်ဆိုတာကိုတော့ သက်သေမပြနိုင်သေးပေမယ့်
မိဖုရားဂျိုဒါနဲ့ အမယ်ရ်တိုင်းပြည်ရဲ့ မင်းသားတွေဟာ
ဒီလုပ်ကြံမှုကြီးမှာ ပါဝင်ပတ်သက်ခြင်းရှိမရှိကို
စစ်ဆေးမေးမြန်းခွင့်ပြုတော်မူပါ
ဘာမှ စစ်ဆေးမေးမြန်းမနေနဲ့
ဒီလူတွေမှာ အပြစ်ရှိတယ်
သူတို့ကို အရှင်လတ်လတ်မီးရှို့ပြီး
သူတို့ ငါ့ကိုပေးခဲ့တဲ့နာကျင်မှုကို ပြန်ခံစားစေမယ်